Kiderült, mennyit költenek a betegek étkeztetésére a kórházakban
Vajon az alábbi összeg hol helyezkedik el egy egytől Gundel-menüig terjedő skálán?
A jobbikos Lukács László György megkérdezte Kásler Miklóst, az emberi erőforrások miniszterét, hogy:

  Mekkora napi összegből kell az élelmezést megoldani a hazai közfinanszírozott egészségügyi intézményekben?

Lukács szerint a kórházi étkezés témája mindig sok vitát vált ki, az összeg mellett ezért arra is rákérdezett a jobbikos politikus, hogy tervezi-e a kormány, hogy változtasson ezen az összegen.

Kásler nevében Rétvári Bence válaszolt, innen tudjuk, hogy az egészségügyi intézmények nem külön támogatást kapnak az élelmezésre, hanem ez részét képezi a finanszírozásnak.

  Jelenleg egy élelmezési nap fajlagos költsége 1500-1600 forint között mozog.

Rétvári hozzáteszi, az élelmezési nap és az ápolási nap nem megegyező fogalmak. Végül több jogszabályt is idéz az államtitkár az ellenzéki képviselőnek.

(Kiemelt képünk: illusztráció)
egészségügy magyar kórház Jobbik kórházi étkeztetés Magyar egészségügy Kásler Miklós Rétvári Bence kórház étkeztetés